Xitoyning janubi-g‘arbidagi maktab-internati o‘quvchilari avval hojatxona vazifasini o‘tagan binolardan birida yashashga majburlandi. Bu haqda The South China Morning Post nashri xabar bermoqda. Gazetaning aniqlashtirishicha, gap Guychjou muzofotidagi Tunjen shahrida joylashgan 15-maktab haqida bormoqda. Internetda joylashtirilgan suratlardan sementlangan unitazlar oldida o‘rnatilgan bolalar yotog‘iga guvoh bo‘lish mumkin. O‘quvchilarning aytishiga qaraganda, ta’mirdan so‘ng ham u yerda o‘ta kuchli yoqimsiz hid saqlanib qolgan. Maktab ma’muriyatining aytishicha, mazkur qarorga o‘quvchilar sonining ko‘pligi sabab kelingan. Ularni yaxshi binoga yaqin vaqt ichida olib o‘tishadi.